Publiek welkom by roudiens vir James Small | Netwerk24
Deur Marietie Louw-Carstens 15 Julie 2019 13:27
Alle lede van die publiek is welkom by die roudiens van die oudrugbyheld James Small, wat Woensdag in die ouderdom van 50 dood is.
Small se begrafnis sal Donderdag, op oudpres. Nelson Mandela se verjaardag, om 14:00 by The Deck by die Wanderers-rugby-klub in Johannesburg gehou word. Die familie sê daar sal vir die publiek op een van die onderste velde plek gemaak word.
Kapt. Mavela Masondo, ’n polisiewoordvoerder, het Sondag bevestig dat ’n geregtelike ondersoek na Small se dood gedoen word.
“Enige verwikkeling in die ondersoek, wat die uitslae van die lykskouing insluit, sal met sy familie bespreek word,” het hy gesê.
Die familie het die naweek bevestig dat hy wel aan ’n hartaanval dood is.
Meer oor: James Small | Roudiens